	SAŽETAK KARAKTERISTIKA LIJEKA



              
1.	NAZIV VETERINARSKOG LIJEK

Credelio 48 mg tablete za žvakanje za mačke (>2,0-8,0 kg)


2. 	KVALITATIVNI I KVANTITATIVNI SASTAV

Aktivna supstanca:
Jedna tableta za žvakanje sadrži:

	Credelio tablete za žvakanje
	lotilaner (mg)

	za  mačke (>2,0-8,0 kg)
	48





Pomoćne supstance:

Za spisak svih ekscipijenasa, pogledati dio 6.1.


3. 	FARMACEUTSKI OBLIK

Tableta za žvakanje.
Okrugla tableta za žvakanje, bijele do braonkaste boje sa braonkastim tačkicama.


4. 	KLINIČKI PODACI

4.1. 	Ciljne vrste životinja

Mačke

4.2. 	Indikacije za upotrebu, za svaku ciljnu vrstu

Za liječenje infestacija buvama i krpeljima kod mačaka. 

Lijek ima trenutnu i postojanu aktivnost ubijanja buva (Ctenocephalides felis i C. canis) i krpelja (Ixodes ricinus) u periodu od mjesec dana.

Buve i krpelji se moraju zakačiti na domaćina i započeti hranjenje, kako bi bili izloženi dejstvu aktivne supstance.

Lijek može da se koristi kao deo tretmana u kontroli alergijskog dermatitisa koji uzrokuju buve (engl. Flea Allergy Dermatitis-FAD).

4.3. 	Kontraindikacije
Ne primjenjivati u slučajevima poznate preosetljivosti na aktivnu supstancu ili na bilo koju pomoćnu supstancu u sastavu lijeka.

4.4. 	Posebna upozorenja za svaku ciljnu vrstu

Paraziti moraju započeti hranjenje na domaćinu kako bi bili izloženi djelovanju lotilanera; stoga se rizik od infektivnih bolesti koje oni prenose kao vektori ne može u potpunosti isključiti.
Lijek možda neće postići odgovarajuću efikasnost ako se ne primijeni uz obrok ili do 30 minuta nakon hranjenja,. 
Zbog nedovoljno podataka koji potvrđuju efikasnost protiv krpelja kod mladih mačaka, primjena ovog lijeka protiv krpelja se ne preporučuje kod mačića starosti 5 mjeseci ili mlađih.

4.5. 	Posebne mjere opreza pri upotrebi lijeka:

Posebne mjere opreza prilikom upotrebe lijeka kod životinja

Bezbjednost i efikasnost lijeka su ispitivani na mačkama starim najmanje 8 nedjelja i tjelesne mase najmanje 0,5 kg.  Stoga, primjena ovog lijeka kod mačića mlađih od 8 nedjelja ili tjelesne mase ispod 0,5 kg treba da se zasniva na procjeni odnosa koristi i rizika od strane odgovornog veterinara.

Posebna upozorenja za lica koja primjenjuju veterinarski lijek na životinjama

Nakon rukovanja tabletama oprati ruke.
U slučaju nehotičnog gutanja tablete, treba odmah potražiti savjet ljekara i pokazati mu uputstvo za lijek ili pakovanje lijeka.

4.6. 	Neželjena dejstva (učestalost i ozbiljnost)

	Vrlo rijetko

(manje od 1 životinje na 10.000 tretiranih životinja, uključujući izolovane prijave)
	Hiperaktivnost 1,2
Povraćanje 2
Ataksija, tremor mišića
Tahipneja
Pruritus 1,2
Anoreksija, letargija


1 Blago i prolazno 
2 Obično prolaze bez potrebe za liječenjem

Prijava neželjenih događaja je od velikog značaja jer omogučava kontinuirano praćenje bezbjednosti veterinarskih ljekova. Neželjeni događaj treba prijaviti veterinarskom radniku, nosiocu dozvole za stavljanje lijeka u promet ili Institutu za ljekove i medicinska sredstava (CInMED) na odgovarajućem obrascu koji je objavljen na stranici: www.cinmed.me.
Odgovarajući podaci za kontakt se nalaze u dijelu 16 uputstva za lijek.

4.7. 	Upotreba tokom graviditeta, laktacije i nošenja jaja

Laboratorijske studije na pacovima nisu dale nikakav dokaz teratogenog dejstva, niti bilo kakvog neželjenog efekta na reproduktivnu sposobnost mužjaka i ženki. Bezbjednost ovog lijeka nije ispitivana kod mačaka tokom graviditeta i laktacije. Lijek se koristi samo u skladu sa procenom odnosa koristi i rizika od strane odgovornog veterinara.

4.8. 	Interakcije sa drugim ljekovima i druge vrste interakcija

Nisu poznate. 
Tokom kliničkih ispitivanja nisu uočene interakcije između Credelio tableta za žvakanje i uobičajeno korišćenih veterinarskih ljekova.

4.9. 	Doziranje i način primjene

Oralna upotreba.

Aromatizovana tableta se primjenjuje u skladu sa sledećom tabelom, kako bi se obezbijedila jednokratna primjena doze od 6 do 24 mg lotilanera/kg t.m.:

	Tjelesna masa mačke (kg)
	Broj tableta koje treba dati

	>2.0–8.0
	1



Za mačke tjelesne mase 0.5–2.0kg i preko 8 kg treba upotrebiti raspoložive tablete ili kombinaciju tableta odgovarajućih jačina, kako bi se primijenila preporučena doza od 6-24 mg/ kg t.m. 

Lijek se daje životinjama uz obrok ili u prvih 30 minuta nakon hranjenja.

Za optimalnu kontrolu infestacija krpeljima i buvama, lijek treba primjenjivati u mjesečnim intervalima i primjenu nastaviti tokom sezone buva i/ili krpelja, u skladu sa lokalnom epizootiološkom situacijom.

4.10.  Predoziranje (simptomi, hitne mjere koje treba preduzeti, antidoti), ako je neophodno

Neželjene reakcije nisu uočene nakon oralne primjene lijeka mačićima starim 8 nedjelja, tjelesne mase 0,5 kg, u dozama koje su do 5 puta veće od najveće preporučene doze (130 mg lotilanera/kg t.m), 8 puta u intervalima od po mjesec dana.

4.11.  Karenca

Nije primjenljivo.


5. 	FARMAKOLOŠKI PODACI

Farmakoterapijska grupa: ektoparaziticidi za sistemsku upotrebu, izoksazolini 
ATCvet kod:  QP53BE04

5.1. 	Farmakodinamski podaci

Lotilaner, čist enantiomer iz klase izoksazolina, djeluje na buve (Ctenocephalides felis i Ctenocephalides canis) i krpelje (Ixodes ricinus). 

Lotilaner je snažan inhibitor GABA-zavisnih hloridnih kanala, što rezultira brzim uginućem krpelja i buva. U ispitivanjima in vitro, na efikasnost lotilanera protiv nekih vrsta artropoda nije uticala njihova rezistencija na organohlorine (ciklodiene, npr. dieldrin), fenilpirazole (npr. fipronil), neonikotinoide (npr. imidakloprid), formamidine (npr. amitraz) i piretroide (npr.cipermetrin).

Protiv buva, djelovanje lijeka počinje u roku od 12 sati nakon što one dospiju na domaćina i traje mjesec dana nakon primjene lijeka. Buve koje su bile prisutne na životinji prije primjene lijeka uginjavaju u roku od 8 sati.
Protiv krpelja, djelovanje počinje u roku od 24 sata od njihovog kačenja na životinju i traje mjesec dana nakon primjene lijeka. Krpelji koji su bili prisutni na mački prije primjene lijeka, uginjavaju u roku od 18 sati.

Lijek ubija već prisutne i novopridošle buve na mačkama prije nego što ženka uspije da položi jaja. Zbog toga se prekida životni ciklus buva i tako sprječava kontaminacija okruženja u područjima kojima mačka ima pristup.


5.2. 	Farmakokinetički podaci

Lotilaner se brzo resorbuje nakon oralne primjene i maksimalne koncentracije u plazmi dostiže u roku od 4 sata. Bioraspoloživost lotilanera je oko 10 puta veća kada se daje uz obrok.  Terminalno poluvrijeme eliminacije je oko 4 nedjelje (harmonijska sredina). Ovakvo terminalno poluvrijeme obezbeđuje održavanje efikasne koncentracije u krvi tokom čitavog perioda između dva tretmana. Glavni put eliminacije lotilanera je putem žuči, a manjim dijelom se izlučuje i putem bubrega (manje od 10% primijenjene doze). Lotilaner se malim dijelom metaboliše u hidrofilna jedinjenja koja se nalaze u fecesu i urinu.


6. 	FARMACEUTSKI PODACI

6.1. 	Lista pomoćnih supstanci (ekscipijenasa)

Kvasac u prahu (aroma)
Celuloza, mikrokristalna, silikatna 
Celuloza, prah
Laktoza, monohidrat
Povidon K 30
Krospovidon
Natrijum laurilsulfat
Aroma vanile
Silicijum dioksid, koloidni, bezvodni
Magnezijum stearat

6.2. 	Inkompatibilnosti

Nije primjenljivo.

6.3.	Rok upotrebe

Rok upotrebe u originalnom pakovanju: 3 godine

6.4. 	Posebne mjere upozorenja pri čuvanju lijeka

Lijek ne zahtijeva posebne uslove čuvanja.

6.5. 	Vrsta i sastav pakovanja

Aluminijum/aluminijum blister koji sadrži 3 tablete za žvakanje, u kartonskoj kutiji.

6.6. 	Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka

Neiskorišćeni lijek ili ostatak lijeka se uništavaju u skladu sa važećim propisima.
Ljekove ne treba odlagati putem otpadnih voda ili kućnog otpada.


7. 	NOSILAC DOZVOLE ZA STAVLJANJE LIJEKA U PROMET
	
         Nosilac dozvole: PVU „Montvet“ Podgorica
         Ilije Plamenca lamela 103 bb, Podgorica, Crna Gora     
                                                                             

8. 	BROJ DOZVOLE ZA STAVLJANJE LIJEKA U PROMET

[bookmark: _GoBack]	2040/25/41 - 2617


9. 	DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET

	17.06.2025. godine


10. 	DATUM REVIZIJE TEKSTA 

	17.06.2025. godine


OGRANIČENJA PRODAJE, DISTRIBUCIJE I/ILI UPOTREBE LIJEKA

Lijek se izdaje samo na veterinarski recept.

